Document ID: 31991R3040

ΚΑΝΟΝΙΣΜΟΣ (ΕΟΚ) αριθ. 3040/91 ΤΗΣ ΕΠΙΤΡΟΠΗΣ της 15ης Οκτωβρίου 1991 για την τροποποίηση του κανονισμού (ΕΟΚ) αριθ. 2436/91 περί δημοπρασίας για την πώληση, με σκοπό την εξαγωγή, του δεματοποιημένου καπνού που κατέχουν ο γερμανικός, ο ελληνικός και ο ιταλικός οργανισμός παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1737/91 (2), και ιδίως το άρθρο 7 παράγραφος 4,
τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 περί της αξίας της λογιστικής μονάδας και των συντελεστών μετατροπής που πρέπει να εφαρμόζονται στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (4), και ιδίως το άρθρο 5 παράγραφος 3,
Εκτιμώντας:
ότι το άρθρο 5 παράγραφος 1 του κανονισμού (ΕΟΚ) αριθ. 3389/73 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 395/90 (6), καθορίζει το ποσό της εγγυήσεως που εφαρμόζεται στα πλαίσια της δημοπρασίας δυνάμει του κανονισμού (ΕΟΚ) αριθ. 2436/91 της Επιτροπής (7) σε 0,339 Ecu ανά χιλιόγραμμο δεματοποιημένου καπνού- ότι πρέπει να ληφθεί υπόψη η εξέλιξη της αγοράς και οι επιστροφές κατά την εξαγωγή που επήλθαν έκτοτε-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 6 του κανονισμού (ΕΟΚ) αριθ. 2436/91 συμπληρώνεται με την ακόλουθη παράγραφο:
"Κατά παρέκκλιση από το άρθρο 5 παράγραφος 1 πρώτη φράση του κανονισμού (ΕΟΚ) αριθ. 3389/73, το ποσό της εγγυήσεως καθορίζεται σε 0,7 Ecu ανά χιλιόγραμμο δεματοποιημένου καπνού."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τη δεύτερη πώληση. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Οκτωβρίου 1991.

Labels: 3
18